Se on täytetty
Suru raskas ja ankee
 yli temppelin lankee,
 jyry ukkosen raskaasti jylinöi;
 käy kertomahan säät kera myrskyjen seuran,
 miten Juudan jalopeuran
 he naulitsi ristiin ja pilkaten löi.

 Ja kautta myrskyn äänet kirkuin raikuu
 kuin itkijöiden huudot taivohon,
 hurjasti lännet sekä idät kaikuu:
 Kaikk’ ohi on! Kaikk’ ohi on!

 On täytetty, min kirjoitetuks näämme,
 nyt pimeys jälleen painuu yli päämme,
 taas valtaan Gogin, Magogin me jäämme,
 ja mailma syöksyy syyhyn, vainohon.

 Suru raskas ja ankee
 yli temppelin lankee,
 mure ihmisen poian se ilmoissa soi.
 Yöpilvet ne lonkuvat taivahan selkää,
 ja ihmiset pelkää, –
 kumu ukkosen raskaasti juminoi.

sv:Det är fullbordat